
REFERAT DE APROBARE A PROIECTULUI DE HOTĂRÂRE 
Proiect de hotărâre privind aprobarea  documentației  “ Revizuirea Planurilor de Acțiune pentru Prevenirea și Reducerea Zgomotului Ambiant în Municipiul Timișoara”

În conformitate cu prevederile art.60 din Legea nr.121/2019 privind evaluarea și gestionarea zgomotului ambiant, planurile de acțiune pentru prevenirea și reducerea zgomotului ambiant,  se  aprobă, prin hotărâre a consiliului local.


Potrivit art.63 din actul normativ mai sus menționat, planurile de acțiune se aprobă cu celeritate, prin hotărâre, de către consiliul local, după evaluarea acestora de către comisia constituită în cadrul Agenției pentru Protecția Mediului Timiș.

Documentaţia “Revizuirea Planurilor de Acțiune pentru Prevenirea și Reducerea Zgomotului Ambiant în Municipiul Timișoara” întocmită de  către Institutul de Cercetări în Transporturi-INCERTRANS S.A Bucureşti, în calitate de prestator, în baza contractului de prestări servicii nr.34/01.04.2019,  a fost evaluată de către Comisia pentru evaluarea planurilor de acțiune  înfiinţată la nivelul Agenţiei pentru Protecţia Mediului Timiş,  care  a constatat că  au fost îndeplinte cerințele  art.9 lit.a) – h) din Ordinul comun MMAP și MS nr.975/834/2020 privind aprobarea comisiilor de evaluare  a planurilor de acțiune la nivelul autorităților pentru protecția mediului și a regulamentului de funcționare și organizare a acestora, potrivit adresei cu nr.977/22.01.2021 înregistrată la Primăria Municipiului Timişoara-Direcţia de Mediu cu nr.CDM2021-42/27.01.2021.   
Având în vedere cele expuse mai sus, propunem:

· Emiterea unei Hotărâri a Consiliului Local al Municipiului Timişoara care să aprobe documentaţia “Revizuirea Planurilor de Acțiune pentru Prevenirea și Reducerea Zgomotului Ambiant în Municipiul Timișoara” conform Anexei care face parte integrantă din hotărâre.

